b'\n_START_ARTICLE_\nMarkku von Hertzen\n_START_PARAGRAPH_\nMarkku Juhani Frithiof von Hertzen (s. 23. elokuuta 1948 Helsinki) on Suomen Ekonomiliiton entinen toimitusjohtaja ja Kansallista Kokoomusta edustanut poliitikko._NEWLINE_Von Hertzen on koulutukseltaan ekonomi, ja h\xc3\xa4n valmistui vuonna 1972 Helsingin kauppakorkeakoulusta. Vuosina 1970\xe2\x80\x931971 h\xc3\xa4n toimi Helsingin kauppakorkeakoulun ylioppilaskunnan puheenjohtajana. Valmistumisensa j\xc3\xa4lkeen h\xc3\xa4n ty\xc3\xb6skenteli vuodesta 1973 alkaen Suomen Ekonomiliiton palveluksessa, aluksi ty\xc3\xb6markkinasihteerin\xc3\xa4. Vuodesta 1987 h\xc3\xa4n toimi seitsem\xc3\xa4n vuoden ajan Espoon kauppakamarin toimitusjohtajana. Suomen Ekonomiliiton puheenjohtajana h\xc3\xa4n oli vuosina 1990\xe2\x80\x931992. Vuosina 1994-2007 h\xc3\xa4n ty\xc3\xb6skenteli liiton toimitusjohtajana ja oli my\xc3\xb6s liiton lehden Ekonomin p\xc3\xa4\xc3\xa4toimittajana. Toimitusjohtajuutensa j\xc3\xa4lkeen h\xc3\xa4n siirtyi liiton hallituksen neuvonantajaksi._NEWLINE_Von Hertzen oli Espoon kaupunginvaltuuston j\xc3\xa4sen vuosina 1981\xe2\x80\x931994. H\xc3\xa4n toimi kunnallispoliittisella urallaan my\xc3\xb6s muun muassa kaupunginhallituksen puheenjohtajana sek\xc3\xa4 kokoomuksen valtuustoryhm\xc3\xa4n puheenjohtajana ja varapuheenjohtajana. H\xc3\xa4nen muihin luottamusteht\xc3\xa4viins\xc3\xa4 ovat lukeutuneet muun muassa ty\xc3\xb6markkinakeskusj\xc3\xa4rjest\xc3\xb6 Akavan varapuheenjohtajuus ja Veronmaksajain Keskusliiton valtuuskunnan j\xc3\xa4senyys._NEWLINE_Markku von Hertzen on Heikki von Hertzenin poika. Poliitikko Heikki S. von Hertzen on h\xc3\xa4nen veljens\xc3\xa4.'